Title Not Found
নিজের প্রথম সন্তান নিয়ে উচ্ছ্বাসিত হলেও মাত্র দেড় মাসের মাথায় সে উচ্ছ্বাসে ভাটা পড়ে লাকি বেগমের, কারণ ডাক্তাররা জানান তাঁর আদরের সন্তান স্বাভাবিক নয়।
শিশুর হৃদযন্ত্রের জটিলতা নিয়ে ডাক্তারের কাছে যাওয়ার পর, ডাক্তার জানান চিকিৎসার মাধ্যমে শিশু আয়েশার হৃদযন্ত্র সেরে উঠলেও জীনগত কারণে তাঁর আচরণ কখনই স্বাভাবিক মানুষের মতো হবে না।
কারণ আয়েশা একজন ডাউন সিন্ড্রোম লক্ষণযুক্ত শিশু এবং ডাউন সিনড্রোম একটি বিশেষ ধরণের জেনেটিক বা জিনগত অবস্থা। ডাউন সিনড্রোম নিয়ে জন্ম নেয়া মানুষের ক্রোমোজোমের গঠন সাধারণ মানুষের ক্রোমোজমের চেয়ে কিছুটা ভিন্ন হয়ে থাকে।
এর কারণে মানুষের মধ্যে মৃদু বা মাঝারি স্তরের বুদ্ধিবৃত্তিক সমস্যা, বেড়ে ওঠায় বিলম্ব বা অন্য কিছু শারীরিক বৈশিষ্ট্য দেখা যায়।
বাংলাদেশে এই বিশেষ ধরণের শারীরিক সমস্যায় আক্রান্ত মানুষের জন্য আলাদাভাবে কোনো ধরণের সহায়তার ব্যবস্থা নেই বললেই চলে।
এসব জানার পর, নানান ধরণের তিক্ত অভিজ্ঞতার মধ্য দিয়ে যেতে হয় লাকি বেগমকে।
স্বামী, শ্বশুর বাড়ির লোকজন বলতে থাকে, পাপ করেছে বলে এই ধরণের বাচ্চার জন্ম দিয়েছে। এক পর্যায়ে স্বামী ওই বাচ্চাসহ লাকি বেগমকে রেখে চলে যান।
একজন ডাউন সিন্ড্রোমে ভোগা বাচ্চা নিয়ে একজন মাকে কী ধরণের পরিস্থিতির মধ্যে দিয়ে যেতে হয়েছে সে অভিজ্ঞতা জানতে দেখুন এই ভিডিওটি।
বিবিসি বাংলার আরও খবর:
বাচ্চা রেখে কাজে যেতে যে উপায় খুঁজে নিয়েছে বস্তিবাসীরা
আফগানিস্তানে ক্ষুধার জ্বালায় মেয়েকে বিক্রি করে দিচ্ছেন বাবা
যে সারস পাখিটি তার উদ্ধারকারীকে ছেড়ে যেতে চায় না
সন্তান ধারণে সমস্যা হতে পারে হরমোনজনিত যে অসুখের কারণে

নিজের প্রথম সন্তান নিয়ে উচ্ছ্বাসিত হলেও মাত্র দেড় মাসের মাথায় সে উচ্ছ্বাসে ভাটা পড়ে লাকি বেগমের, কারণ ডাক্তাররা জানান তাঁর আদরের সন্তান স্বাভাবিক নয়।